**Sungai Salusing** (Jawi: ‏سوڠاي سالوسيڠ‎code: ms is deprecated ‎) ialah sebatang sungai di Daerah Selangau, dalam negeri Sarawak, Malaysia. Sungai ini terletak di dalam zon pentadbiran Bahagian Sibu dan juga merupakan cabang sungai kepada Batang Mukah. Ia terletak kira-kira 1,200 kilometer (745.6 bt) ke arah timur dari ibu negara Malaysia, Kuala Lumpur.

Sejarah
-------

Sungei Salusing merupakan ejaan lapuk bahasa Melayu bagi sungai ini iaitu Sungai Salusing yang digunakan sebelum tahun 1972. Nama sungai ini pertama kali dipaparkan dalam peta terbitan *Directorate of Overseas Surveys Great Britain* dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Sarawak & Sabah 1:50,000* siri T735 yang diterbitkan pada tahun 1960-an. Sungai Salusing dimasukkan ke dalam pangkatan data geografi GeoNames pada 21 Julai 2023, dengan pengenal pasti dalam GeoNames iaitu 12547146.

Bentuk fizikal
--------------

Sungai Salusing berpunca di kawasan perhutanan primer berbukit di kira-kira 2.78 kilometer (1.7 bt) ke utara dari sempadan daerah antara Daerah Selangau dan Daerah Dalat. Punca bagi Sungai Salusing terletak di dalam kawasan Hutan Simpan Kekal (HSK) Mukah Hills dekat dengan sumber Sungai Sepulau dan Sungai Salintang. Sungai Salusing mengalir ke timur sepanjang 500 meter, kemudian berkelok ke timur laut untuk menuju hilirnya. Sungai ini bakal bercantum dengan Batang Mukah sebagaimana ia penamat bagi Sungai Salusing dan terus mengalir ke Laut China Selatan. Cantuman ini terletak di kira-kira 2.57 kilometer (1.6 bt) ke tenggara dari Rumah Ransin.

Sungai Salusing mengalir sepanjang kira-kira 2.6 kilometer (1.6 bt) daripada hulu sungai sehingga hilir sungainya. Punca bagi Sungai Salusing terletak di ketinggian di antara 200 dan 220 meter (656.2 dan 721.8 ka) dari atas paras laut manakala muara sungai bagi Sungai Salusing pula terletak di ketinggian di antara 50 dan 60 meter (164.0 dan 196.9 ka) dari atas paras laut.

Bentuk lembangan
----------------

Sungai Salusing merupakan sebahagian daripada sistem lembangan Batang Mukah yang terletak di dalam Bahagian Sibu. Kedudukan sungai ini terletak di antara Sungai Sepinang dan Sungai Sitajak. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Salusing. Kawasan lembah Sungai Salusing dilitupi dengan kawasan perhutanan. Kawasan petempatan manusia yang terletak berhampiran dengan Sungai Salusing ialah Rumah Ransin dan Rumah Sli. Dalam peta topografi siri T735 yang diterbitkan oleh Direktorat Pemetaan Negara Malaysia, Sungai Salusing mempunyai dua batang anak sungai yang tak bernama.

Lihat juga
----------

* Sungai Sepinang, anak sungai Batang Mukah berikutnya menuju ke hilir sungai
* Sungai Sitajak, anak sungai Batang Mukah berikutnya menuju ke hulu sungai

Rujukan
-------

1. 1 2 3 4 5 6  Bruno Manser Fund. "Sarawak Geoportal". *bmfmaps.ch* (dalam bahasa Inggeris). Dicapai pada 25 Februari 2023.
2. 1 2 3 4 5 6 7 8 9  Directorate of Overseas Surveys Great Britain; Direktorat Pemetaan Negara Malaysia (1960-an). *Sarawak & Sabah 1:50,000* (Peta). 1:50,000. T735.
3. 1 2  "Hydrology Stations At Mukah Basin" [Stesen Hidrologi di Kawasan Tadahan Hujan Mukah]. *did.sarawak.gov.my* (dalam bahasa Inggeris). Kuching, Sarawak: Jabatan Pengairan dan Saliran (JPS) Sarawak. 17 September 2021. Diarkibkan daripada yang asal pada 18 September 2021. Dicapai pada 20 Februari 2023.
4. 1 2 3 4  "Sungai Salusing, Malaysia" (dalam bahasa Inggeris). GeoNames. 21 Julai 2023. Dicapai pada 22 Julai 2023.
5. 1 2  SEDAC. "SEDAC Map Viewer, v2" [Pemapar Peta SEDAC, v2]. *sedac.ciesin.columbia.edu* (dalam bahasa Inggeris). NASA. Dicapai pada 30 Januari 2023.